RESOLUCIÓN parcial do 5 de decembro de 2007 pola que se adxudican as axudas a bolsas para estadías de investigación fóra de Galicia (anexo IX) da Orde do 3 de agosto de 2007 (Diario Oficial de Galicia número 157, do 14 de agosto) pola que se convocan as axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/12/2007

A Orde da Consellería de Innovación e Industria do 3 de agosto de 2007 (DOG nº 157, do 14 de agosto), aproba as bases que rexerán a convocatoria de axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
No artigo 3 (Requisitos dos solicitantes) do anexo IX da mencionada orde de convocatoria determínanse os requisitos que deberán cumprir os candidatos ás axudas correspondentes ao programa de bolsas para estadías de investigación fóra de Galicia. Pola súa banda, no artigo 8 (avaliación e selección das solicitudes) do devandito anexo IX establécese que a avaliación das solicitudes admitidas a fará a comisión de selección indicada no artigo 9 das bases xerais da orde de convocatoria de referencia, conforme os criterios xerais de selección establecidos no dito artigo 8 do anexo IX.
A comisión de selección establecida no artigo 9 das bases xerais da dita Orde do 3 de agosto de 2007,
acordou:
Primeiro.-Establecer como nota de corte mínima para figurar na lista de adxudicatarios ou, de ser o caso, na lista de espera, a puntuación mínima de 1,0 punto na epígrafe de méritos as que se refire o punto 6 b) do artigo 6 (para os solicitantes das modalidades A e B), ou de media simple de expediente académico de titulación e terceiro ciclo (para os solicitantes da modalidade C). As solicitudes admitidas definitivamente cunha puntuación inferior a 1,0 puntos non acceden á axuda.
Segundo.-Propoñer a concesión de axudas aos solicitantes de bolsas para estadías de investigación fóra de Galicia (anexo IX da Orde do 3 de agosto de 2007) que se relacionan no anexo I desta proposta de resolución, para realizaren investigación nos destinos que se sinalan, durante o período de tempo e na contía que se indica en cada caso, no antedito anexo I.
Terceiro.-Segundo o indicado no anterior punto 1, non propoñer a concesión da axuda a aquelas solicitudes que a seguir se indican, por non acadaren a puntuación mínima establecida:
Ver referencia pdf "24100D010P019.PDF"
Na súa virtude, e atendendo a proposta elaborada pola Dirección Xeral de Investigación, Desenvolvemento e Innovación, esta consellería
RESOLVE:
Primeiro.-Concederlles as axudas aos solicitantes de bolsas para estadías de investigación fóra de Galicia (anexo IX da Orde do 3 de agosto de 2007) que se relacionan no anexo I desta resolución, para realizaren investigación nos destinos que se sinalan, durante o período de tempo e na contía que se indica en cada caso, no antedito anexo I.
Segundo.-Todas as bolsas concedidas están financiadas con fondos propios, agás nos casos sinalados cun asterisco, que están cofinanciadas nun 75% con fondos FSE da UE.
Terceiro.-As solicitudes que non figuran relacionadas no anexo I desta resolución e que foron admitidas para participar na convocatoria de referencia enténdese que quedan denegadas por non ter acadado a puntuación mínima de 1,0 puntos establecida pola comisión de selección para serlles concedida a axuda.
Cuarto.-As axudas concedidas financiaranse co cargo ás aplicacións orzamentarias 10.02.561B.480.0 e 10.02.561A.480.1 dos orzamentos xerais da Comunidade Autónoma de Galicia para os anos 2007 e 2008 -segundo corresponda- coa distribución que se indica na táboa seguinte:
Ver referencia pdf "24100D010P019.PDF"
Quinto.-A inobservancia por parte dos solicitantes beneficiarios de calquera das bases establecidas na Orde de convocatoria do 3 de agosto de 2007 (DOG nº 157, do 14 de agosto) suporá a perda do dereito a percibir a axuda correspondente.
Sexto.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 5 de decembro de 2007.
P.D. (Orde do 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación e Industria
Ver referencia pdf "24100D010P019.PDF"